**MINISTARSTVO UNUTARNJIH POSLOVA**

Na temelju članka 8. stavka 1. Pravilnika o uvjetima i načinu polaganja te programu stručnog ispita za zaštitara-tehničara („Narodne novine“, broj: 161/04 i 87/08), ministar unutarnjih poslova donosi

**RJEŠENJE**

**O IZNOSU NOVČANE NAKNADE ZA PROVEDBU STRUČNOG ISPITA ZA ZAŠTITARA-TEHNIČARA**

**I.**

Ovim Rješenjem utvrđuje se iznos novčane naknade za provedbu stručnog ispita za zaštitara-tehničara, iznos novčane naknade predsjedniku, članovima i tajniku ispitnog povjerenstva te njihovim zamjenicima.

**II.**

Naknada za provedbu stručnog ispita za zaštitara-tehničara iznosi 63,70 eura po pristupniku.

Naknada za polaganje popravnog ispita za zaštitara-tehničara iznosi 28,67 eura po pristupniku.

**III.**

Od ukupnog iznosa naknade iz točke II. stavka 1. ovoga Rješenja, predsjedniku, članovima i tajniku ispitnog povjerenstva, odnosno njihovim zamjenicima, pripada naknada po pristupniku u bruto iznosu:

– predsjedniku ispitnog povjerenstva            12,74 eura

– članu ispitnog povjerenstva                        10,62 eura

– tajniku ispitnog povjerenstva                       5,31 eura.

**IV.**

 Od ukupnog iznosa naknade iz točke II. stavka 2. ovoga Rješenja, predsjedniku, članovima i tajniku ispitnog povjerenstva, odnosno njihovim zamjenicima, pripada naknada po pristupniku u bruto iznosu:

– predsjedniku ispitnog povjerenstva              6,37 eura

– članu ispitnog povjerenstva                          5,31 eura

– tajniku ispitnog povjerenstva                        2,66 eura.

**V.**

Naknade troškova provedbe stručnog ispita iz točke II. uplaćuju se na račun Državne riznice, IBAN broj: HR1210010051863000160, model: HR63 s pozivom na broj: 7005-713-22713.

**VI.**

Stupanjem na snagu ovoga Rješenja prestaje važiti Rješenje o iznosu novčane naknade za provedbu stručnog ispita za zašti­tara-tehničara („Narodne novine“ br. 33/05).

**VII.**

Ovo Rješenje stupa na snagu osmoga dana od dana objave u „Narodnim novinama“.

KLASA:

URBROJ:  
Zagreb, 2024.

**Ministar**

**dr.sc. Davor Božinović**